stanford-oval/wikipedia huggingface dataset:
Erkki Kokkonen

Erkki Kokkonen -nimisiä henkilöitä:
Erkki Kokkonen, Ere Kokkonen (1938–2008), suomalainen elokuvaohjaaja, käsikirjoittaja ja näyttelijä
Erkki Kokkonen, Kokkos-Ierikka (1906–1985), suomalainen runoilija ja pakinoitsija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erkki Kokkonen”, voi hakea sivunnimihaulla, laajalla sivunnimihaulla tai tekstihaulla.
Erkki Koivusalo

Erkki Koivusalo (8. joulukuuta 1925 – 16. helmikuuta 1988) oli suomalainen kuunnelmakirjailija, elokuvakäsikirjoittaja ja mainostoimittaja.
Koivusalo debytyi kuunnelmakirjailijana 1950-luvun alussa. Hänen kuunnelmiaan ovat muun muassa rakkaustarina Pilviä taivaanrannalla ja jännityskertomus Kuollutta ei voi murhata.
Kuunnelmien lisäksi Koivusalo teki elokuvakäsikirjoituksia. Näistä ensimmäinen oli Hannu Lemisen ohjaama Morsiusseppele (1954), Jussi Jurkan näyttelemän nuoren miehen odysseia 1900-luvun alun Helsingissä ja Euroopassa. Yhdessä Usko Kempin kanssa Koivusalo käsikirjoitti T. J. Särkän ohjaaman huumoria sisältävän jännityselokuvan Kovaa peliä Pohjolassa (1959). Kepeän elokuvan pääosassa oli Tauno Palo kaksoisroolissa.
Maunu Kurkvaaran elokuvien parissa Koivusalo työskenteli kahteen otteeseen. Yhdessä Kurkvaaran kanssa hän kirjoitti käsikirjoituksen Kurkvaaran ohjaamaan elokuvaan Autotytöt (1960). Elokuva oli ensimmäisiä suomalaisia yhteiskunnallisia elokuvia (buumi, joka varsinaisesti nosti päänsä 1960-luvun lopulla). Se käsitteli nuoria liftarityttöjä, jotka irtolaisina notkuivat tienvarsilla pummaten kyytejä vanhemmilta miehiltä. Kurkvaaran viimeiseksi jääneessä elokuvassa Perhosen uni (1986) Koivusalo toimi kuvaajana.
Vakituisen päivätyönsä Koivusalo teki mainostoimittajana. Hän oli myös urheilusukelluksen uranuurtajia Suomessa.
Dominic Dale

Dominic Dale, 2014
Dominic Dale (s. 29. joulukuuta 1971) on walesiläinen snooker-ammattilainen, joka asuu nykyään Wieninssä Itävallassa. Dale tunnetaan ammattilaispiireissä myös lempinimellä The Spaceman. Spaceman on voittanut kaksi ranking-turnausta ja ollut pitkään 32:n parhaan joukossa ranking-listalla. Dale kerää snooker-keräilyesineitä ja pitää myös taiteesta. Hänellä on nimissään myös maailmanmennätys snooker-pöydän ympäri kävellyssä mailissa .
Ura

Dominic Dale aloitti ammattilaisuransa vuonna 1992. Tätä ennen Dale voitti amatööritasolla Welsh National Champion-turnauksen, josta hän sai kutsun amatöörien maailmanmestaruusturnaukseen. Maailmanmestaruusturnaus tuotti finaalipaikan, mutta finaalissa hänet kaatoi Thaimaan Noppadon Noppachorn erin 11-9.
Ensimmäisen kauden paras saavutus oli pääsy 64:n parhaan joukkoon European Open-turnauksessa. Toisella kaudellaan Dale paransi ja pääsi kerran pääsarjaan 32:n parhaan joukkoon sekä useasti 64:n parhaan joukkoon. Tämä nosti hänet sadan parhaan joukkoon maailmanlistalla. Dale jatkoi tästä tasaista nousuaan saavuttamatta kuitenkaan suurempaa menestystä.
Ura > Turnausvoittaja

Spacemanin läpilyönti tapahtui kaudella 1996/1997, jolloin hän pelasi useissa turnauksissa itsensä pääsarjaan ja maailmanmestaruuskisoissa jopa 16:n parhaan joukkoon.
Kaikkien yllätykseksi Dale voitti John Higginsin vuoden 1997 Grand Prix-turnauksen finaalissa erin 9-6. Näin Dalesta tuli vasta viiden walesiläinen ranking-turnausvoittaja. Yllätykseksi tämä oli laskettava siitä syystä, että Dalen sijoitus maailmanlistalla oli tuolloin vasta 54 ja hän voitti matkalla finaaliin mm. Dave Haroldin, kuusikertaisen maailmanmestarin Steve Davisin sekä Jimmy Whiten .
Vuonna 1999 Dale oli mukana Walesin joukkueessa, joka voitti Nation's Cup-joukkueturnauksen. Hän oli myös mukana seuraavana vuonna, mutta tällöin voittajaksi selvyityi Englanti. 1999 Dale teki uransa suurimman lyöntisarjansa 145 UK Championship-turnauksessa. Parhaan esityksensä maailmanmestaruuskisoissa Dale esitti vuonna 2000, kun hän eteni huippupelaaja Peter Ebdonin voitettuaan aina neljännesfinaaliin asti.
Vuonna 2002 Dale pelasi itsensä semifinaaliin LG Cup-turnauksessa .
Ura > Kaksinkertainen turnausvoittaja

Vuonna 2006 Spaceman saavutti semifinaalipaikan Northern Ireland Trophy-turnauksessa.
Vuonna 2007 jälleen hieman yllättäen, ja kymmenen vuoden tauon jälkeen, Dale nousi ranking-turnausvoittoon. Tämä tapahtui Kiinassa järjestetyssä Roewe Shanghai Masters-turnauksessa, jossa finaalivastuksena oli nälkäinen nuori maanmies Ryan Day, joka ei vieläkään saavuttanut turnausvoittoa, sillä Dale vei finaalin erin 10-6. Ottelun jälkeisessä haastattelussa Dale vitsaili odottavansa jo vuotta 2017 .
Vuonna 2010 uudistetussa pelikalenterissa tuli mukaan pienempien ranking-kilpailujen sarja ja Sheffieldissä pelatussa Star Xing Pai Players Tour Championship 6 -kilpailussa Dale eteni voittajaksi ja finaalissa kaatui uudelle vuosikymmenelle tullessa kovaa nousua tehnyt Martin Gould erin 4-3 .
Turnausvoitot > Suuret ranking-turnaukset

Shanghai Masters 2007
Grand Prix 1997
Turnausvoitot > Pienemmät ranking-turnaukset

Players Tour Championship 6 2010
Tilastot

| 0 | 1 | 2 |
| --- | --- | --- |
 DOMINIC DALE: 
| Suuret ranking-turnausvoitot | 2 | 1997, 2007 |
| Suurten ranking-turnausten finaalit | 2 | 1997, 2007 |
| Pienemmät ranking-turnausvoitot | 1 | 2010 |
| Korkein ranking-sijoitus | 19 | 1999/2000 |
| Suurin lyöntisarja | 145 | UK Championship 1999 |
| Yli 100 pisteen lyöntisarjat | 233 |  |
Erkki Hetta

Juhan Erkki Hetta (s. 1. syyskuuta 1954 Vuotso, Sodankylä) on suomalainen näyttelijä. Hän työskenteli Rovaniemen teatterissa näyttelijänä vuodesta 1987, kunnes jäi sieltä sairauseläkkeelle 2009. Hän on esiintynyt useissa elokuvissa ja muun muassa televisiosarjoissa Taivaan tulet ja Turvetta ja timantteja. Hänen elokuvauransa alkoi vuonna 1985 Rauni Mollbergin Tuntemattomasta sotilaasta, jossa Hetta näytteli sotamies Viirilän roolin.
Aiheesta muualla

Erkki Hetta Elonetissa
Edinburg (Virginia)

Mylly (1848) Edinburgissa
Edinburg on kunta, joka sijaitsee Yhdysvalloissa Shenandoahin piirikunnassa Virginian osavaltiossa. Sen pinta-ala on 1,9 km², ja vuoden 2010 väestönlaskennassa asukasmäärä oli 1 041. Edinburg on perustettu vuonna 1852.
Tunnettuja Edinburgin asukkaita

Harrison H. Riddleberger, senaattori ja Readjuster-puolueen jäsen.
Aiheesta muualla

Kunnan virallinen verkkosivusto
Emeraude Toubia

| Emeraude Toubia |
| --- | --- |
 Emeraude Toubia (2024)
Henkilötiedot
Koko nimi:  Emeraude Toubia
Syntynyt: 1. maaliskuuta 1989 (ikä 35) Montreal, Kanada
Ammatti:  näyttelijä ja malli
Puoliso:  Prince Royce (2018-2022)
Näyttelijä
Aktiivisena:  2008–
 Nimikirjoitus
Aiheesta muualla
[- Viralliset kotisivut]
IMDb
Emeraude Toubia (s. 3. maaliskuuta 1989 Montreal, Kanada) on kanadalainen näyttelijä ja malli, joka esitti Isabelle Lightwoodia Freeform-fantasiasarjassa Shadowhunters.  Hän on Meksikon ja Libanonin syntyperää, ja hän esiintyi aiemmin Venevisiónin telenoveloissa Cosita linda Dulce Rincónina ja Voltea pa' que te enamoresksessa Stephanie Karamin roolissa.
Nuoruus

Toubia syntyi Montrealissa, Quebecissä.  Hänet kasvatettiin Brownsvillessä, Texasissa ainoana lapsena.  Hänen äitinsä Mirta Sonia (os Solis) syntyi ja kasvoi Ciudad Victoriassa, Meksikossa, ja hänen isänsä oli libanonilaisamerikkalainen.  Hänen isovanhempansa olivat Kouran alueelta Libanonista.
Lapsena Toubia oli ammattimaisesti koulutettu klassiseen balettiin, flamencoon, vatsatanssiin ja lyyriseen tanssiin.  Toubia kävi Homer Hanna High School- koulua Brownsvillessä toisen asteen koulutuksensa aikana.  15-vuotiaasta lähtien Toubia oli kilpaillut useissa kauneuskilpailuissa;  hänet kruunattiin Miss South Texasiksi, Miss Rio Grande Valley Americaksi ja Miss Teen Brownsvilleksi.
Ura

Vuonna 1999, kymmenen vuoden ikäisenä, Toubia esiintyi ensimmäisen kerran televisiossa Televisan lastenohjelmassa El Mundo de los Niños.  Hänestä tuli laajalti tunnettu vuonna 2008, kun hänet valittiin osallistumaan Univisionin Nuestra Belleza Latina -kauneuskilpailusarjan toiseen kauteen, jossa osallistujia koulutettiin tiukasti näyttelemiseen, esittämiseen, tanssimiseen ja muihin toimintoihin;  Toubia äänestettiin ensimmäiseksi toiseksi.  Sittemmin hän on esiintynyt mainoksissa sellaisille brändeille kuin Maybelline, J. C. Penney, Sony, Garnier ja AT&T.
Vuonna 2009 Toubia liittyi Model Latinan toiselle kaudelle ja sijoittui viidenneksi.  Hän oli sitten semifinalistissa Miss Texas USA:ssa 2010. Vuodesta 2011 vuoteen 2013 Toubia toimi useiden NBC Univers -musiikki- ja viihdeohjelmien juontajana, kuten The Arena, 18 & Over ja mun2POP.  Hän isännöi mun2 red carpet -erikoistapahtumaa vuoden 2013 Billboard Latin Music Awards -gaalassa. Vuonna 2013 Toubia teki näyttelijädebyyttinsä Elizabethin roolissa Nickelodeon Latin America -nuorten telenovelassa 11-11: En mi cuadra nada cuadrda, jossa häntä valmentaa Oscar-ehdokas näyttelijä Adriana Barraza.
Vuonna 2014 hän esiintyi Dulce Rincónina Venevisiónin telenovelassa Cosita linda.  Seuraavana vuonna Toubia näytteli Stephanie Karamia Univision-Venevisiónin telenovelassa Voltea pa' que te enamores.  Vuonna 2016 Toubia alkoi esittää puoliksi ihmistä, puoliksi enkelisoturia Isabelle Lightwoodia Freeformin Shadowhunters-fantasiasarjassa, joka perustuu Cassandra Claren The Mortal Instruments -kirjasarjaan. Samassa kuussa hän esiintyi Prince Roycen rinnalla hänen singlensä "Culpa al Corazón" musiikkivideossa.
Yksityiselämä

Toubia alkoi seurustella muusikko Prince Roycen kanssa vuonna 2011. He menivät naimisiin San Miguel de Allendessa, Meksikossa 30. marraskuuta 2018.  Pariskunta omistaa kodin Studio Cityssä Los Angelesissa.  He ilmoittivat avioerosta maaliskuussa 2022.
Toubia tukee Get Schooled -järjestöä;  26. toukokuuta 2016 hän vieraili Middle College High Schoolissa San Bernardinossa Kaliforniassa tapaamassa opiskelijoita ja toimiakseen heille päivän "julkkisrehtorina".
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en: Emeraude Toubia
Käännös suomeksi
Elsa Heiskanen

Elsa Johanna Heiskanen (9. maaliskuuta 1906 Leppävirta – 12. marraskuuta 1993 Lahti) oli suomalainen seurakuntasisar ja kirjailija.
Elsa Heiskasen vanhemmat olivat maanviljelijä Otto Herman Heiskanen ja Eeva-Liisa Hyvärinen. Hän valmistui sairaanhoitajaksi 1932 Helsingin diakonissaopistosta ja diakonissaksi vuonna 1937. Heiskanen toimi seurakuntasisarena Kouvolassa 1932–1934, Helsingin Kaupunkilähetyksessä 1934–1939, Puolustusvoimissa 1939–1942 sekä Hausjärvellä, Lahdessa, Tampereella ja Varkaudessa vuosina 1942–1967. Heiskanen oli Luontolan parantolan ylihoitaja 1967–1973.
Eläkkeelle päästyään Heiskanen muutti Lahteen ja toimi siellä Kristillisessä taideseurassa lausujana ja sen johtokunnassa. Lukijana ja lausujana Heiskanen esiintyi myös Päijät-Hämeen teattereissa ja kirkoissa Lahden ev.lut. seurakunnissa.
Teoksia

Tule ja auta! : kristillisen rakkaudentyön suuntaviivoja. Kuva ja Sana, Helsinki 1945
Käkikello : romaani. Kuva ja Sana, Helsinki 1952, 3. painos 1953
Dude Ranch

| Dude Ranch blink-182 |
| --- | --- | --- |

Studioalbumin tiedot
 Äänitetty : 1996–1997
 Julkaistu: 17. kesäkuuta 1997
 Tuottaja(t): Mark Trombino
 Tyylilaji: pop-punk, punk, skate punk
 Kesto: 44.57
 Levy-yhtiö: MCA Records
Blink-182 muut julkaisut
| Cheshire Cat 1994 | Dude Ranch 1997 | Enema of the State 1999 |
Dude Ranch on Blink-182-yhtyeen toinen studioalbumi, jonka julkaisi 17. kesäkuuta 1997 levy-yhtiö Cargo Music/MCA. Albumissa on kappaleet "Dammit" ja "Josie", jotka tekivät yhtyettä tunnetuksi. Levy oli myös yhtyeen viimeinen, joka äänitettiin alkuperäisen rumpalin Scott Raynorin kanssa. Albumia myytiin yhteensä yli miljoona kappaletta.
Kappaleet

"Pathetic" § – 2:28
"Voyeur" † – 2:43
"Dammit" ‡ – 2:45
"Boring" † – 1:41
"Dick Lips" † – 2:57
"Waggy" ‡ – 3:16
"Enthused" † – 2:48
"Untitled" † – 2:46
"Apple Shampoo" ‡ – 2:52
"Emo" ‡ – 2:50
"Josie" ‡ – 3:19
"A New Hope" ‡ – 3:45
"Degenerate" † – 2:28
"Lemmings" ‡ – 2:38
"I'm Sorry" † – 5:37
† = Laulajana Tom Delonge

‡ = Laulajana Mark Hoppus

§ = Laulajana molemmat
Singlet

"Lemmings"
Julkaistu: 1996
"Dammit"
Julkaistu: 23. syyskuuta 1997
"Apple Shampoo"
Julkaistu: 7. lokakuuta 1997
"Dick Lips"
Julkaistu: 24. helmikuuta 1998
"Josie"
Julkaistu: 1998
Kokoonpano

Tom DeLonge - laulu ja kitara
Mark Hoppus - laulu ja basso
Scott Raynor - rummut
Listasijoitukset

Albumi
| Vuosi | Lista | Sijoitus |
| --- | --- | --- |
| 1997 | Top Heatseekers | 1 |
| 1997 | The Billboard Top 200 | 67 |

Singlet
| Vuosi | Single | Lista | Sijoitus |
| --- | --- | --- | --- |
| 1997 | "Dammit" | Modern Rock Tracks | 11 |
| 1997 | "Dammit" | Mainstream Rock Tracks | 26 |
Aiheesta muualla

Dude Ranch Discogsissa. (englanniksi)
Elsa Fohström

Elsa Fohströmin maalama muotokuva Selim Lemströmistä
Elsa Alexandra Fohström (8. elokuuta 1875 Helsinki – 18. kesäkuuta 1952) oli suomalainen taidemaalari.
Elsa Fohström opiskeli Suomen Taideyhdistyksen piirustuskoulussa 1892–1898 sekä Helsingin yliopiston piirustussalissa ja Pariisissa Académie Colarossissa 1913 ja Académie Modernessa 1914. Hän osallistui Suomen Taiteilijain näyttelyihin vuosina 1915, 1926–1928, 1931–1938 ja 1943.
Aiheesta muualla

Suomalaisen kuvataiteen bibliografia : Elsa Fohström
Ensisilmäyksellä (2. tuotantokausi)

| Ensisilmäyksellä - toinen tuotantokausi |
| --- | --- |
 
 2. tuotantokauden kansi
 
Alkuperämaa:   Yhdysvallat
Esittäminen
Verkko:   CBS  MTV3 Sub Fox
Ensimmäinen esitys:  2006-09-1818. syyskuuta 2006
Viimeinen esitys:  2007-05-1414. toukokuuta 2007
Esitysten määrä:  22
DVD- ja Blu-ray-julkaisu
 Yhdysvallat:  2007-10-022. lokakuuta 2007
 Eurooppa:  2010-08-066. elokuuta 2010
Kaudet
 ← Edellinen 1. tuotantokausi Seuraava → 3. tuotantokausi
Carter Baysin ja Craig Thomasin luoman yhdysvaltalaisen Ensisilmäyksellä -tilannekomediasarjan toinen tuotantokausi käynnistyi Yhdysvalloissa CBS-televisiokanavalla 18. syyskuuta 2006. Tuotantokausi sisältää 22 jaksoa, ja sen päätösjakso esitettiin CBS:llä 14. toukokuuta 2007. Suomessa toisen kauden esittäminen alkoi 22. lokakuuta 2008 ja kauden viimeinen jakso esitettiin 18. maaliskuuta 2009.
Rooleissa

Pääartikkeli: Luettelo televisiosarjan Ensisilmäyksellä hahmoista
Rooleissa > Päähenkilöt

| 0 | 1 | 2 |
| --- | --- | --- |
|  Josh Radnor  | … |  Ted Mosby   |
|  Jason Segel  | … |  Marshall Eriksen   |
|  Cobie Smulders  | … |  Robin Scherbatsky   |
|  Neil Patrick Harris  | … |  Barney Stinson   |
|  Alyson Hannigan  | … |  Lily Aldrin   |
|  Bob Saget  | … |  tulevaisuuden Ted Mosby (ääni)   |
Rooleissa > Sivurooleissa

| 0 | 1 | 2 |
| --- | --- | --- |
|  Lyndsy Fonseca  | … |  Penny, Tedin tytär   |
|  David Henrie  | … |  Luke, Tedin poika   |
|  Joe Nieves  | … |  Carl   |
|  Charlene Amoia  | … |  Wendy, tarjoilija   |
|  Joe Manganiello  | … |  Brad Morris   |
|  Michael Gross  | … |  Alfred Mosby   |
|  Marshall Manesh  | … |  Ranjit   |
|  Bryan Cranston  | … |  Hammond Druthers   |
|  David Burtka  | … |  Scooter   |
|  Bob Barker  | … |  omana itsenään   |
|  Wayne Brady  | … |  James Stinson   |
|  Emmitt Smith  | … |  omana itsenään   |
|  Lucy Hale  | … |  Katie Scherbatsky   |
|  Ryan Pinkston  | … |  Kyle   |
|  Rachelle Lefevre  | … |  Sarah   |
Jaksot

Pääartikkeli: Luettelo televisiosarjan Ensisilmäyksellä jaksoista
Brighton Beach

Brighton Beach.
Brighton Beach on Yhdysvalloissa, New Yorkin Etelä-Brooklynissa sijaitseva kaupunginosa. Kaupunginosa on tullut 1970-luvulta lähtien tunnetuksi tiiviinä, entisestä Neuvostoliitosta (etenkin Ukrainasta ja Venäjältä) tulleiden maahanmuuttajien asutuskeskuksena. Kaupunginosan asukasluku on noin 350 000.
Kaupunginosa tunnetaan ravintoloistaan, kahviloistaan ja konserttisaleistaan. Niiden lisäksi siellä sijaitsee monia kulttuuri- ja sivistysseuroja. New Yorkissa Brighton Beachilla on kaikkein kattavin venäjänkielinen palvelujärjestelmä radioasemineen, tv-studioineen, kouluineen ja lastentarhoineen.
Vaikka varakkaimmat Brighton Beachin asukkaat muuttavatkin alueelta New Yorkin, Los Angelesin ja Miamin ylellisiin esikaupunkeihin, Brighton Beach on edelleen suosituin asutuskeskus venäjänkielisten maahanmuuttajien keskuudessa. Alue on suosittu matkailukohde.
Binko

| Binko |
| --- | --- |
 Binko
 Koordinaatit: 12°45′9″N, 7°8′47″W 
Valtio:  Mali
Alue:  Koulikoron alue
Piiri:  Dioïlan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  460 km²
Väkiluku (2009):  19 900
Infobox OKVirheellinen NIMI-arvo: 
Binko on maalaiskunta Koulikoron alueen Dioïlan piirissä Malissa. Sen keskuskylä Tingolé sijaitsee Nigerjoen ja Banin välisellä tasangolla 60 kilometriä Dioïlasta luoteeseen. Kunnassa on 19 900 ja keskuskylässä 4 600 asukasta (vuonna 2009, väestönlaskenta).
Binkon kunnan pinta-ala on 460 neliökilometriä. Se rajoittuu idässä Dioïlan piirin Guégnékan, etelässä Ténindougoun, lännessä Zan Coulibalyn, pohjoisessa Koulikoron piirin Dinandougoun ja koillisessa Ségoun alueen Barouélin piirin Kalakén kuntiin. Seutu kuuluu Sudanin ja Sahelin siirtymäalueeseen.
Kuntaan kuuluu 12 kylää. Asukkaat ovat etupäässä bambaroita ja fulbeja.
Tingolén kautta kulkee Bamakon ja Moptin välinen maantie RN6. Paikallisia elinkeinoja ovat maanviljely, karjanhoito, käsityöammatit ja kaupakäynti. Tärkeimmät viljelykasvit ovat hirssi, durra ja maissi. Myytäväksi kasvatetaan puuvillaa, seesamia ja maapähkinää. Kotieläimiä ovat naudat, lampaat, vuohet, aasit ja siipikarja.
Erkki Tuominen

| Erkki Tuominen> Suomen oikeusministeri |
| --- | --- |
 Karjalaisen II hallitus 15.7.1970–26.3.1971  
Edeltäjä:  Keijo Liinamaa
Seuraaja:  Mikko Laaksonen
Henkilötiedot
Syntynyt: 26. heinäkuuta 1914 Hollola
Kuollut: 25. heinäkuuta 1975 (60 vuotta) Moskova, Neuvostoliitto
Puoliso:  Mirjam Vire-Tuominen
Tiedot
Puolue:  SKDL
Koulutus:  ylempi oikeustutkinto (1941)
Erkki Olavi Tuominen (26. heinäkuuta 1914 Hollola – 25. heinäkuuta 1975 Moskova) oli suomalainen poliitikko, joka toimi Suomen kommunistisen puolueen johtotehtävissä 1950-luvulta 1970-luvulle. Hän oli Karjalaisen II hallituksen oikeusministeri vuosina 1970–1971.
Elämä ja ura

Erkki Tuominen syntyi Hollolassa 1914 maanviljelijäperheeseen. Tuomisen isä kuoli 1931, äitinsä nimeä hän ei tiennyt. Kasvatusäiti hankki nuorelle pojalle paikan oppikoulussa. Ylioppilaaksi Tuominen pääsi Oulunkylän yhteiskoulusta. Hyvän koulumenestyksen ansiosta hän pääsi opiskelemaan oikeustiedettä Helsingin yliopistoon ja valmistui vuonna 1941 suoritettuaan ylemmän oikeustutkinnon.
Vuodesta 1940 alkaen Tuominen työskenteli sosialidemokraattien kansanedustaja Mikko W. Erichin asianajotoimistossa. Vuosina 1942–1946 Tuominen toimi Kansanhuoltoministeriön virkamiehenä. Tuominen avioitui Mirjam Viren kanssa 1941. Pariskunnan ainut lapsi syntyi vuonna 1947.
Sotien jälkeen Tuominen työskenteli "kitkeäkseen fasismin jäänteitä yhteiskunnasta". Hän liittyi Akateemiseen sosialistiseuraan (ASS) 1945, ja hänet valittiin pian järjestön puheenjohtajaksi. Tuominen nimitettiin kuitenkin jo seuraavana vuonna Valtiollisen poliisin apulaispäälliköksi, ja 1. tammikuuta 1947 hän yleni päälliköksi. Ripeää uranousua selittävät kansandemokraattien keskuudessa harvinainen oikeustutkinto sekä läheinen suhde SKP:n johdon Aimo Aaltoseen.
SKP:hen Tuominen liittyi vuonna 1949 ”punaisen” Valpon tultua lakkautetuksi. 1950-luvun hän toimi Suomen kansan demokraattisen liiton (SKDL) eduskuntaryhmän opillisena sihteerinä ja tutkijana. Vuonna 1954 Tuominen nousi SKP:n keskuskomiteaan, ja vuonna 1960 poliittiseen toimikuntaan. Vuosina 1955–1957 hän opiskeli Moskovassa. Vuonna 1962 Tuominen siirtyi Kansaneläkelaitoksen johtotehtäviin. Kyseessä oli ensimmäinen kerta, kun kommunisti nimitettiin merkittävään valtion virkaan sitten 1940-luvun. Tuominen oli Kommunisti-lehden toimitusneuvoston puheenjohtaja vuodesta 1964. Hän oli myös suomalais-neuvostoliittolaisen hallitusten välisen yhteistyökomission jäsen 1966 lähtien.
Tuomisen poliittisen uran kohokohta osui vuoteen 1970, jolloin hänet nimitettiin oikeusministeriksi Ahti Karjalaisen toiseen hallitukseen. Valinta tärkeälle paikalle herätti kohua, koska mies tuli tehtävään (SKDL:n sisäisen sopimuksen mukaisesti) SKP:n sisäisen opposition edustajana. Tuominen aloitti työnsä innokkaana, mutta hän joutui myöntämään, ettei vallankumousta aloitettu oikeusministeriöstä. Tuomisen ministerikautta leimasi jopa radikalismin puute. Toisaalta kausi jäi niin lyhyeksi, ettei Tuominen ehtinyt toteuttaa näkemystään.
Tuominen suhtautui SKP:n puolueriidan alussa kiistaan varsin neutraalisti välttäen osapuolten tukemista, mutta 1960-luvun päättyessä hän oli sitoutunut oppositioon, jonka maltillisempaa siipeä hän edusti. Valintaan lienevät vaikuttaneet aikaisemmat yhteydet oppositiojohtoon, Valpo-menneisyys sekä puoliso Mirjam Vire-Tuominen, joka oli opposition näkyviä johtohahmoja alusta alkaen. Tuominen kuului 1970-luvun alussa opposition ydinjohtoon ja hän istui esimerkiksi Tiedonantaja-yhdistyksen hallituksessa. Tuominen kuoli yllättäen 1975 Moskovassa leikkauskomplikaatioihin.
Brighton (täsmennyssivu)

Brighton tarkoittaa seuraavia asioita:
Brighton, osa Brighton and Hovea
Brighton & Hove, Britannian rannikkokaupunki
Brighton & Hove Albion FC, jalkapalloseura
Brighton Pier, laituri
Brighton Dome, tapahtumien pitopaikka
Brighton Festival, vuosittainen taidefestivaali
Brightonin rautatieasema
Brighton Beach, New Yorkin kaupunginosa
HMS Brighton (1795), 14-tykkinen varastoalus
HMS Brighton (1914), joukkojenkuljetusalus
HMS Brighton (I08), Town-luokan hävittäjä
HMS Brighton (F106), Rothesay-luokan fregatti.